Obra-kontratuen administrazio-klausula partikularren agiria

Prozedura irekia

### III.- GUTUN-AZALAK IREKITZEA ETA ESKAINTZAK BALIOESTEA

#### 14.- ESKAINTZAK EZ ONARTZEKO ARRAZOIAK, ETA ARGIBIDEAK ESKATZEA

##### 14.1.- Kontratazio-mahaiak eskaintzak ez onartzea erabakiko du baldin eta:

- a) Kontratuaren klausula espezifikoen 24. klausulan aipatuez besteko gutun-azalen batean sartu badute dokumenturen bat, eta ondorioz kolokan jartzen bada eskaintzaren isilpekotasuna.
- b) Kontraesanak, omisioak, akatsak edo marratuak badituzte, eta horrela eskaintzaren edukia argi ulertzea eragozten bada.
- c) Eskaintzak ez badatoz bat aztertutako eta onartutako dokumentazioarekin.
- d) Lizitazioaren oinarrizko aurrekontua edo gehieneko unitate-prezioak gainditzen badituzte.
- e) Baldintza-agiri honetako eskaintza ekonomikoaren eredutik nabarmen aldatzen badira.
- f) Zenbatekoan errore nabarmena ageri badute.
- g) Errorea badute edo funtsik ez badute, eta horren ondorioz bideraezinak badira, lizitatzaileak berak onarturik.
- h) AKPAn edo proiektuan ezarritako baldintza edo betekizunak betetzen ez badituzte.
- i) Irakurtzea edo edukia ikustea eragozten duten birusen bat badute.
- j) Kontratuaren klausula espezifikoen 20.5 klausulak izapidetze- bitartekoak 'ez - elektronikoak' direla ezarrita, eskaintza lizitazio -iragarkian azaldutako epea amaitu ondoren aurkezten bada.
- k) Kontratuaren klausula espezifikoen 20.5 klausulak izapidetze- bitartekoak 'ez - elektronikoak' direla ezarrita, eskaintza baldintza orokorren 12.2. 2.1 klausulan azaldutako epea amaitu ondoren bidaliko dela iragartzen bada.
- l) Kontratuaren klausula espezifikoen 20.5 klausulak izapidetze- bitartekoak 'ez - elektronikoak' direla ezarrita, eskaintzak kanpoan identifikatuta (A, B, C) ez dauden gutun-azaletan aurkezten badira edo gutun-azalak (B, C) itxita aurkezten ez badira.

##### 14.2.- Kontratazio-mahaiak adjudikazio-proposamena egin aurreko edozein unetan eskatu ahal izango ditu eskaintzak hobeto ulertu ahal izateko argibideak . Inola ere ez da onartuko lizitatzaileak, argibideak ematean, eskaintzan adierazitako ezer aldatu nahi izatea.

##### 14.3.- Kontratazio-organoak edo kontratazio-mahaiak Lehiaren Euskal Agintaritzari (LEA) jakinarazi beharko dizkio lizitazio honen esparruan ezagutu ditzakeen balizko egitate edo zantzu guztiak, lehiaren defentsaren alorreko legediaren urraketak izan badaitezke. Bereziki, akordio, erabaki edo gomendio kolektibo, edo lizitatzaileen arteko praktika itundu edo nahita paraleloa den jardueraren zantzu oro, horien helburua kontratazio-prozesuan lehia eragotzi, murriztu edo faltsutzea bada edo lehia benetan eragozten, murrizten edo faltsutzen badute edo eragotzi, murriztu edo faltsutu ahal badute; hori guztia, SPKLren 132. eta 150. artikuluetan xedatutakoaren arabera. Aldi baterako enpresa elkarte (ABEE) batean batuta aurkezten diren enpresen artean kolusio-zantzuren bat hautemanez gero, kontratazio-mahaiak edo -organoak eskatuko die, SPKLren 69. artikuluarekin bat, berariaz eta arrazoibideak emanez justifika ditzatela elkartuta lehiatzeko arrazoiak. Eta, enpresen justifikazioa aztertu ostean, kasuren batean kolusio-zantzu sendoak hautemanez gero, Lehiaren Euskal Agintaritzari (LEA) eman behar zaio horren berri.

#### 15.- AURRETIKO BETEKIZUNAK BETE IZANAREN EGIAZTAGIRIAK IREKITZEA ETA KALIFIKATZEA

##### 15.1.- Eskaintzak aurkezteko epea amaitutakoan, kontratazio-mahaiak bilera egingo du A gutun- azalean garaiz eta behar bezala aurkeztutako dokumentuak kalifikatzeko.

Baldin eta ondorioztatzen bada aztertutako dokumentazioa zuzena eta nahikoa dela betekizunak bete direla egiaztatzeko, lizitatzaile guztiak prozeduran onartzen direla erabakiko du.

30

Esp. zk.: